پاکستان باش وزیری نواز شریف نینگ خوف سیزلیک بوییچه مشاوری سرتاج عزیز, افغانستان حکومتی بیلن طالبان آره سیده بیر تینچ لیک نینگ تامین ایتیلیشی اوچون پاکستان نینگ برچه امکانیت لری دن استفاده ایته دیگن لیگی نی بلدردی. عزیز, پاکستان نینگ برچه تروریستیک گروه لر گه قرشی کوره ش آلیب باریش گه حرکت ایتیتگن لیگی نی ایسله تیب اوتدی. لیکن, عزیز آلدین بیرگن بیانات لری ده, پاکستان نینگ فقط گینه اوشبو اولکه اوچون قیین چیلیک گه سبب بوله دیگن افراطی گروه لر گه قرشی کوره ش آلیب باره دیگن لیگی نی بلدررایکن, افغانستان ده گی طالبان بیلن حقانی شبکه سی نینگ افغانستان نینگ معما سی دن عبارت ایکن لیگی نی معلوم قیلگن ایدی. ایندی ایسه عزیز, برچه تروریستیک گروه لر گه قرشی کوره ش آلیب باریتگن لیک لری نی بلدرماقده. عزیز طالبان و حقانی شبکه سی بیلن افغانستان حکومتی نینگ مذاکره آلیب باریشی کیره ک ایکن لیگی سببلی طالبان بیلن حقانی شبکه سی نینگ افغانستان نینگ معما سی دن عبارت ایکن لیگی نی بلدرگن لیگی نی ایسله تیب اوتدی. سرتاج عزیز, "میلادی ۲۰۰۱ نچی ییلی سپتامبر آیی نینگ ۱۱ نچی کونی دن کیین برچه افراطی گروه لر بیزنینگ چیگره میز گه کیلیب قالدی. بیز ایسه اوشبو گروه لرنینگ همه سی گه قرشی عملیات اویشتره آلمه دیک. فقط گینه بیز اوچون معما گه سبب بوله دیگن گروه لر گه قرشی عملیات اویشتردیک. پاکستان نینگ حاضرگی حکومتی برچه افراطی قوراللی گروه لر گه قرشی کوره ش آلیب بارماقده" دییه قید ایتدی. سرتاج عزیز, افغانستان جمهوررئیسی اشرف غنی احمدزی نینگ پاکستان گه قیلگن سفری جریانی ده ایککی اولکه آره سیده گی سیاست لر نینگ انیق لشگن لیگی نی بلدررایکن, ایندی افغانستان بیلن پاکستان نینگ بیر بیر لری نی ملامت قلیش سیاستی نی بیر تمان گه قویه دیگن لیگی نی معلوم قلدی.
حادثه پایتخت تاشکینت ده یوزبیرگن
